ดราม่า
โดย...ทีมข่าวการเงินโพสต์ทูเดย์
21 ก.ย. 2559

โดย...ทีมข่าวการเงินโพสต์ทูเดย์
โลกโซเชียลมีเดียแชร์ภาพพนักงานธนาคารกรุงเทพใส่เสื้อขาดมาทำงานกันยกใหญ่ โดยพนักงานในภาพที่แชร์กันเขียนระบุว่า เสื้อเบลาส์ซึ่งเป็นเสื้อตัวในใส่ไม่ถึงปีก็ขาด ตัวละ 550 บาท ต้องใส่สูททับตลอดเวลาไม่ว่าจะร้อนแค่ไหนก็ไม่กล้าถอด สาขาแก้ไขปัญหาให้ใส่เครื่องแบบเฉพาะวันจันทร์กับวันพฤหัสบดี
เรื่องนี้ทำให้ผู้บริหารแบงก์งงกันมากกับดราม่าในเรื่องนี้ เพราะเครื่องแบบพนักงานแบงก์ให้ฟรีกับพนักงานปีละ 2 ชุด เครื่องแบบนี้ก็ใช้มานาน 5 ปีแล้ว การที่เสื้อจะเปื่อยและขาดก็ไม่น่าประหลาดใจ หากแจกเสื้อใหม่แล้วเสื้อขาดนี่สิ น่าจะคิดได้ว่าเนื้อผ้าของเสื้อไม่ได้มาตรฐาน
เรื่องเครื่องแบบยังดราม่าไม่จบเพียงเท่านี้ สหภาพแรงงานธนาคารกรุงเทพยังได้ระบุในรายงานผลการเจรจาระหว่างพนักงานและผู้บริหาร เมื่อวันที่ 14 ก.ย.ที่ผ่านมาว่า ธนาคารเปลี่ยนชุดฟอร์มพนักงานหญิงแบบสายฟ้าแลบ  ฝ่ายบริหารแบงก์งงว่าประเด็นนี้มายังไงกัน งานนี้คงมีเคลียร์ใจ คริ คริ